CELEX: 32019R0985
Language: fi
Date: 2019-06-17 00:00:00
Title: Neuvoston asetus (EU) 2019/985, annettu 17 päivänä kesäkuuta 2019, Malediivien tasavallan tilanteen johdosta määrättävistä rajoittavista toimenpiteistä annetun asetuksen (EU) 2018/1001 kumoamisesta

18.6.2019   
               
               
                  FI
               
               
                  Euroopan unionin virallinen lehti
               
               
                  L 160/1
               
            
         NEUVOSTON ASETUS (EU) 2019/985,
         annettu 17 päivänä kesäkuuta 2019,
         Malediivien tasavallan tilanteen johdosta määrättävistä rajoittavista toimenpiteistä annetun asetuksen (EU) 2018/1001 kumoamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Malediivien tasavallan tilanteen johdosta määrättävistä rajoittavista toimenpiteistä annetun päätöksen (YUTP) 2018/1006 kumoamisesta 17 päivänä kesäkuuta 2019 annetun neuvoston päätöksen (YUTP) 2019/993 (1).
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 16 päivänä heinäkuuta 2018 päätöksen (YUTP) 2018/1006 (2) Malediivien tasavallan tilanteen johdosta määrättävistä rajoittavista toimenpiteistä. Päätöksessä säädettiin muun muassa tietyille henkilöille, yhteisöille tai elimille, jotka ovat vastuussa oikeusvaltioperiaatteen horjuttamisesta tai osallistavan poliittisen ratkaisun löytämisen vaikeuttamisesta Malediivien tasavallassa, sekä henkilöille ja yhteisöille, jotka ovat vastuussa vakavista ihmisoikeusloukkauksista tai -rikkomuksista Malediivien tasavallassa, kuuluvien varojen ja taloudellisten resurssien jäädyttämisestä.
                  
               
                     (2)
                  
                  
                     Neuvoston asetuksella (EU) 2018/1001 (3) pannaan täytäntöön päätöksessä (YUTP) 2018/1006 säädetyt toimenpiteet.
                  
               
                     (3)
                  
                  
                     Neuvosto hyväksyi 17 päivänä kesäkuuta 2019 päätöksen (YUTP) 2019/993, jolla kumotaan päätös (YUTP) 2018/1006.
                  
               
                     (4)
                  
                  
                     Nämä toimenpiteet kuuluvat perussopimuksen soveltamisalaan, ja sen vuoksi tarvitaan unionin tason sääntelyä erityisesti sen varmistamiseksi, että niitä sovelletaan yhtenäisesti kaikissa jäsenvaltioissa.
                  
               
                     (5)
                  
                  
                     Asetus (EU) 2018/1001 olisi näin ollen kumottava,
                  
               ON HYVÄKSYNYT TÄMÄN ASETUKSEN:
         
            1 artikla
            Kumotaan asetus (EU) 2018/1001.
         
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Luxemburgissa 17 päivänä kesäkuuta 2019.
            
               
                  Neuvoston puolesta
               
               
                  Puheenjohtaja
               
               F. MOGHERINI
            
         
         
            (1)  Katso tämän virallisen lehden sivu 25.
         
            (2)  Neuvoston päätös (YUTP) 2018/1006, annettu 16 päivänä heinäkuuta 2018, Malediivien tasavallan tilanteen johdosta määrättävistä rajoittavista toimenpiteistä (EUVL L 180, 17.7.2018, s. 24).
         
            (3)  Neuvoston asetus (EU) 2018/1001, annettu 16 päivänä heinäkuuta 2018, Malediivien tasavallan tilanteen johdosta määrättävistä rajoittavista toimenpiteistä (EUVL L 180, 17.7.2018, s. 1).